Walter Benjamin

**Walter Bendix Schönflies Benjamin** (15. heinäkuuta 1892 Berliini – 27. syyskuuta 1940 Port Bou, Espanja) oli saksanjuutalainen marxilainen kirjallisuuskriitikko, esseisti, kääntäjä ja filosofi. 

Benjamin yhdistettiin jonkin aikaa Frankfurtin koulukuntaan, ja hän sai myös paljon vaikutteita Bertolt Brechtiltä ja Gershom Scholemin juutalaisesta mystiikasta. Vaikka hän itse syntyi koulutettuun perheeseen, akateemista asemaa hän ei kuitenkaan saavuttanut.

Yhteiskunta- ja kulttuurikriitikkona Benjamin yhdisteli ajatuksia historiallisesta materialismista, saksalaisesta idealismista ja juutalaisesta mystiikasta ja antoi tällä tavalla hyvin omalaatuisen panoksensa länsimaiseen ja marxilaiseen filosofiaan ja estetiikan teoriaan. Benjaminin ja filosofi, sosiologi ja taideteoreetikko Theodor W. Adornoin suhde oli vuorovaikutteinen, mutta Adorno sai merkittävästi vaikutteita Benjaminilta.

Benjamin tutki Charles Baudelairea ja käänsi jo varhain hänen runojaan ja myöhemmin muun muassa esseitään ja Marcel Proustin romaaneja.

Benjamin teki itsemurhan jouduttuaan Espanjan poliisin käsiin natseja paetessaan. Benjamin haudattiin Port Bouhun, ja siellä on hänen muistomerkkinsä.

Anna Kortelainen on kirjoittanut pääosin kuvitteellisen kertomuksen Benjaminin matkasta 1930-luvulla Norjassa ja Suomessa (*Kulkija*, Tammi 2023). Jukka Koskelainen kiittää arviossaan, että "romaani on pieni ihme".

## Teokset
* *Goethes Wahlverwandtschaften*, 1922.
* *Ursprung des deutschen Trauerspiels*, 1928.
* *Einbahnstraße*, 1928.
* *Das Kunstwerk im Zeitalter seiner technischen Reproduzierbarkeit*, 1936, suom. Taideteos teknisen uusinnettavuutensa aikakaudella, Teoksessa *Messiaanisen sirpaleita*, 1989.
* *Über den Begriff der Geschichte*, 1939.
* *Das Paris des Second Empire bei Baudelaire*, 1938.
* *Berliner Kindheit um 1900*, 1950 (postuumi).

### Suomennetut teokset
*  Sarja: Esseekirjasto
*  – Sisältää muun muassa kirjoituksen ”Historian käsitteestä”.
* 
* 

;Kirjoituksia
* Pariisi, 1800-luvun pääkaupunki. Julkaisussa *Taide* 24 (1983) : 6, s. 6–13 ("Pasaasi-projektin ns. expose, kesken jääneen projektin synopsis, joka on kirjoitettu v. 1935.")
* Valokuvauksen pieni historia, teoksessa: *Kuvista sanoin: ajatuksia valokuvasta. 2*, koonnut Martti Lintunen. Helsinki: Suomen valokuvataiteen museon säätiö, 1984. .
* Yksisuuntainen katu. Suom. Raija Sironen. Julkaisussa: Parnasso 36(1986): 6 s. 341–346.
* Planetaario. Suom. Raija Sironen. Julkaisussa: *Chant* 1–2/1989, 69.
* Näkökulmia 1800-luvun Pariisiin. Julkaisussa *[[Kulttuurivihkot]]* 15 (1987) : 4, s. 28–29
* Kirjastoa purkamassa: keräilijän mietteitä. Julkaisussa *Parnasso* 38 (1988) : 8, s. 486–490
* "Kääntäjän tehtävä". Suom. Leevi Lehto. Julkaisussa: Tapani Kilpeläinen, toim. (2007) *Kääntökirja. Kirjoituksia kääntämisen filosofiasta*, s. 39–52. Eurooppalaisen filosofian seura, 2007  *[[Niin ja näin]]* -lehden kirjasarja ISSN 1458-9001 – *[[Parnasso]]* 1991: 8 s. 461–470 
* Das Passagen-Werk: N-muistio: tietoteoriaa ja edistyskritiikkiä, julkaisussa *[[Nuori Voima|Nuori Voima: kulttuuriharrastajain lehti]]* 1994: 3.
* Kirjallisuuskritiikistä (otteita); suomentanut Henriikka Tavi, *[[Tuli & savu|Tuli & savu: runouslehti]]* 2008: 4.
* Elokuva: Benjamin - Kluge Benjamin (fragmentteja), suom. Martti Tapio Kuuskoski. Julkaisussa: Nuori voima: kulttuuriharrastajain lehti 2011: 3–4.
* Tarinankertoja: huomioita Nikolai Leskovin tuotannosta. Suomentanut: Markku Lehtinen. Julkaisussa: *Nuori voima: kulttuuriharrastajain lehti* 2013 : 4, s. 6–19
* Rikosromaani, mukana matkalla (Kriminalromane, auf Reisen). Julkaisussa: *Nuori voima: kulttuuriharrastajain lehti* 2013 : 5, s. 6
* Destruktiivinen luonne. Suomentanut Raija Sironen. Julkaisussa: *Tiede & Edistys* 3/2024.

## Katso myös
* Autenttisuus
* Reproduktio

## Lähteet
* Arnott, Jeremy W.: The Correspondence(s) of Benjamin and Adorno, s. ii, 78. Western University, 2016. Viitattu 29.9.2022. 

### Viitteet

## Aiheesta muualla

* Walter Benjamin Research Syndicate . 
* The Internationale Walter Benjamin Gesellschaft .  
* 
* Reiners, Ilona: Kirjeitä maanpaosta, Adornon ja Benjaminin kirjeenvaihto 1928–1940. *Niin & näin* 1/1998, s. 61–66.